A 2017-es budapesti világbajnokságon 200 méteres hátúszásban a 9. helyen végzett, a 4 × 200 méteres gyorsváltó tagjaként 10. helyen zárt. A 2017-es rövid pályás úszó-Európa-bajnokságon 200 m háton 9., 100 méter háton 27. helyezést ért el. A 2018-as úszó-Európa-bajnokságon 200 méteres hátúszásban a 12., 50 méteres hátúszásban a 36. helyen végzett. A 2018-as rövid pályás úszó-világbajnokságon 50 méter háton a 32., 200 méter háton a 15. helyen zárt. A 2019-es úszó-világbajnokságon 7. lett 200 méteres hátúszásban. A 2019-es rövid pályás úszó-Európa-bajnokságon 200 méter háton hatodik, 100 méter háton 24., 50 méter háton 29. lett.